
 22.12.2012
 BG
 Официален вестник на Европейския съюз
 L 356/61
 РЕГЛАМЕНТ ЗА ИЗПЪЛНЕНИЕ (ЕС) No 1265/2012 НА КОМИСИЯТА
 от 17 декември 2012 година
 за изменение на Регламент за изпълнение (ЕС) No 837/2012 по отношение на минималната активност на препарат от 6-фитаза, получена от Aspergillus oryzae (DSM 22594), като фуражна добавка за домашни птици, отбити прасенца, свине за угояване и свине майки (притежател на разрешителното DSM Nutritional Products)
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 13, параграф 3 от него:
 като има предвид, че:
 (1)
 Използването на препарат от 6-фитаза (EC 3.1.3.26), получена от Aspergillus oryzae (DSM 22594), който спада към категорията „зоотехнически добавки“, е разрешено за срок от десет години като фуражна добавка за домашни птици, отбити прасенца, свине за угояване и свине майки с Регламент за изпълнение (ЕС) No 837/2012 на Комисията (2).
 (2)
 В съответствие с член 13, параграф 3 от Регламент (ЕО) No 1831/2003 притежателят на разрешителното предложи изменение в условията на разрешителното за този препарат, а именно добавяне на нова формулация в твърда форма с минимална активност 10 000 FYT/g. Посоченото заявление беше придружено от съответните данни, подкрепящи искането за промяна. Комисията препрати заявлението до Европейския орган за безопасност на храните (наричан по-долу „органът“).
 (3)
 Органът заключи в становището си от 24 май 2012 г. (3), че не се очаква новата ензимна формулация в твърда форма да представлява опасност, която още не е взета под внимание, за прицелните видове, потребителите, ползвателите или околната среда и е ефикасна при минимална активност 10 000 FYT/g. Органът не счита, че са необходими специфични изисквания по отношение на мониторинга след пускането на продукта на пазара. Също така той провери доклада относно метода за анализ на фуражната добавка, който беше представен от референтната лаборатория, определена с Регламент (ЕО) No 1831/2003.
 (4)
 Условията, предвидени в член 5 от Регламент (ЕО) No 1831/2003, са изпълнени.
 (5)
 Поради това Регламент за изпълнение (ЕС) No 837/2012 следва да бъде съответно изменен.
 (6)
 Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
 ПРИЕ НАСТОЯЩИЯ РЕГЛАМЕНТ:
 Член 1
 Приложението към Регламент за изпълнение (ЕС) No 837/2012 се изменя в съответствие с приложението към настоящия регламент.
 Член 2
 Настоящият регламент влиза в сила на двадесетия ден след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 17 декември 2012 година.
 За Комисията
 Председател
 José Manuel BARROSO
 (1) ОВ L 268, 18.10.2003 г., стр. 29.
 (2) ОВ L 252, 19.9.2012 г., стр. 7.
 (3) EFSA Journal (Бюлетин на ЕОБХ) 2012 г.; 10(6):2730.
 ПРИЛОЖЕНИЕ
 Приложението към Регламент за изпълнение (ЕС) No 837/2012 се заменя със следното:
 „ПРИЛОЖЕНИЕ
 Идентификационен номер на добавката
 Наименование на притежателя на разрешителното
 Добавка
 Състав, химична формула, описание, метод